*1.1. pielikums*

*Iepirkuma, identifikācijas*

*Nr. RVPIKSD 2025/23, nolikumam*

**TEHNISKĀ SPECIFIKĀCIJA**

**Atklātam konkursam**

**“Ziemassvētku gaismas mākslinieciskā dizaina dekoru izgatavošana un esošo gaismas dekorāciju mākslinieciskā renovācija pilsētvides Ziemassvētku noformējuma vajadzībām”**

Iepirkuma identifikācijas Nr. \_\_\_\_\_\_\_

Pretendenta uzdevums ir, ievērojot Tehniskās specifikācijas norādes, izgatavot Rīgas pilsētvides Ziemassvētku gaismas mākslinieciskā dizaina noformējumu, atbilstoši šī konkursa noteikumiem un prasībām.

**Iepirkuma priekšmeta daļas.**

|  |  |  |
| --- | --- | --- |
| **Konkursa daļas Nr.** | **Konkursa daļas nosaukums** | **Konkursa daļas paredzamā līgumcena, bez PVN, EUR** |
| 1. daļa | Jaunu mākslinieciskā dizaina LED dekoru izgatavošana un piegāde eksponēšanai Vienības gatves, Latgales ielas un Brīvības gatves apgaismojuma balstos. | Līdz 60 000,00 |
| 2. daļa | Jauna mākslinieciskā dizaina LED vides noformējuma izgatavošana un eksponēšana Kaļķu ielā. | Līdz 42 000,00 |
| 3. daļa | Jauna mākslinieciskā dizaina LED vides noformējuma izgatavošana, esošo gaismas dekorāciju mākslinieciska renovācija un eksponēšana Pilsētas kanāla apstādījumu teritorijā. | Līdz 50 000,00 |
| 4. daļa | Jaunu mākslinieciskā dizaina LED dekoru izgatavošana un eksponēšana Doma laukumā uzstādītajā Ziemassvētku eglē. | Līdz 23 000,00 |
| 5. daļa | Jaunu mākslinieciskā dizaina LED dekoru izgatavošana un eksponēšana Rātslaukumā uzstādītajā Ziemassvētku eglē. | Līdz 23 000,00 |
| **KOPĀ bez PVN, EUR** | | **Līdz** 198 000,00 |

**1. daļa - Jaunu mākslinieciskā dizaina LED dekoru izgatavošana un piegāde eksponēšanai Vienības gatves, Latgales ielas un Brīvības gatves apgaismojuma stabos.**

**1. Vispārīgās prasības 1. daļai.**

1.1. Izpildītājam, atbilstoši šīs Tehniskās specifikācijas norādījumiem, jāuzprojektē, jāizgatavo un jāpiegādā trīs oriģināli mākslinieciskā dizaina LED gaismas tehnoloģiju dekoru (turpmāk – Dekoru) komplekti un jānodrošina tie ar uzstādīšanai (montāžai) un elektropieslēgumam nepieciešamo aprīkojumu eksponēšanai Vienības gatves, Latgales ielas un Brīvības gatves apgaismojuma balstos (turpmāk – Balsti):

1.1.1. komplekts “Rīgas zīmes Vienības gatvei” – 35 Dekori;

1.1.2. komplekts “Rīgas zīmes Latgales ielai” – 24 Dekori;

1.1.3. komplekts “Rīgas zīmes Brīvības gatvei” – 18 Dekori.

1.2. Dekorus paredzēts pieslēgt pašvaldības centralizētajam ielu apgaismojuma tīklam, kuru ieslēdz vienotā sadalnē automātiski, diennakts tumšajā laikā.

1.3. Dekori un to aprīkojums paliek Pasūtītāja īpašumā.

1.4. Dekoru realizēšanai (iekļaujot Dekoru projektēšanu, izgatavošanu, nodrošināšanu ar montāžas un elektropieslēguma aprīkojumu, piegādi uz Pasūtītāja krājumu novietni) pieejamie finanšu līdzekļi ir līdz EUR 60 000,00 (sešdesmit tūkstoši *euro*) bez pievienotās vērtības nodokļa.

1.5. Pakalpojuma izpildes termiņš ir līdz 2025. gada 14. novembrim.

1.6. Pirms piedāvājuma iesniegšanas Izpildītājam obligāti jāapseko Dekoru eksponēšanas vietas dabā.

1.7. Līguma darbības laikā Izpildītājam pēc Pasūtītāja pieprasījuma jāsniedz detalizēta informācija par darba procesa norisi un aktuālo statusu.

1. **Dekoru kopīgās vizuāli mākslinieciskās prasības.**

2.1. Visu trīs Dekoru komplektu kompozīcijas veidojamas no LED gaismas avota kontūras, kura precīzi atveido to grafiskos elementus, kas doti šī publiski pieejamā Rīgas valstspilsētas grafiskās identitātes vadlīniju (turpmāk – Vadlīnijas) <https://www.riga.lv/lv/rigas-vizuala-identitate-un-logo> dokumenta <https://www.riga.lv/lv/media/49332/download?attachment>. 71. lappusē (turpmāk – Elementi), nepieļaujot nekādas atkāpes Elementu proporcijās un grafiskajā risinājumā.

2.2. Dekoru dizaina iecerē pilnībā jāievēro visi Vadlīniju nosacījumi attiecībā uz Elementu izmantošanu un kompozīciju veidošanu no tiem.

2.3. Vadlīniju 71. lappuses Elementu (šeit dotās shēmas augšējā rinda) interpretācija LED lentes lineārās kontūras versijā veidojama, tieši tā, kā šeit dotās shēmas apakšējā rindā:

A group of black and blue crosses

AI-generated content may be incorrect.

2.4. Visu Dekoru Elementu LED gaismas avota kontūrai (turpmāk – LED kontūra) jāizmanto ārtelpu LED lente vai gaismas vads (*Neonflex* vai analogs), savukārt rāmim, pie kura piestiprināta LED kontūra, jābūt izgatavotam no metinātas alumīnija konstrukcijas tādā risinājumā, lai rāmis kopā ar LED kontūru neizmainītu Elementu kopējās proporcijas.

2.5. Dekoram kopumā jābūt caurredzamam, LED kontūrai – viscaur vienlīdz spoži izgaismotai no abām Dekora pusēm (abos ielu satiksmes brauktuvju virzienos). Nav pieļaujams, ka LED kontūras alumīnija rāmis vai montāžas rāmis aizsedz LED kontūras gaismu vai pārtrauc grafiskā elementa LED kontūras gaismas līniju no vienas vai otras Dekora puses.

2.6. Dekora kompozīcijas plaknei attiecībā pret Balstu jābūt novietotam Balsta brauktuves pusē, perpendikulāri brauktuvei.

2.7. Izpildītājs izvēlas LED kontūras (LED lentes vai LED vada) jaudu atbilstoši izteiksmīga gaismas efekta nodrošināšanai, bet ne mazāku par 9W uz katru Dekora gaismas kontūras metru.

2.8. Lai nodrošinātu vienmērīgu spīdēšanu, katrā LED kontūras metrā jābūt ne mazāk par 100 LED.

2.9. LED kontūras gaismas krāsas temperatūra nedrīkst būt “vēsāka” par 2000K (*Amber white*).

2.10. Nav pieļaujama mirgojoša vai daudzkrāsaina LED kontūras izmantošana.

2.11. Gatavajiem Dekoriem jāizskatās vizuāli augstvērtīgi ne tikai izgaismotam, bet arī gaišajā dienas laikā, kad LED kontūras nav ieslēgtas.

2.12. Realizētajiem Dekoriem jābūt vizuāli kvalitatīviem tuvplānā un izteiksmīgiem skatā no attāluma.

2.13. Nav pieļaujams, ka Dekoru montāžas rāmju un kronšteinu risinājums veidotu atsevišķu, uzmanību piesaistošu vizuālu formu, traucējot Dekora vizuālā veidola uztveri ne tikai izgaismojuma laikā, bet arī gaišajā diennakts laikā, bez izgaismojuma.

2.14. Katra Balsta Dekoru kompozīcijas kopējam augstumam jābūt samērīgam ar apkārtējo vidi, robežās no 1000 līdz 2800mm.

2.15. Katras Dekoru kompozīcijas iznesumam no Balsta jābūt samērīgam ar konkrēto ārtelpas vidi un kopējo vides kompozīciju, robežās no 800 līdz 1700mm, mērot no Balsta centra vertikālās ass.

2.16. Piedāvājuma vizuālajā iecerē un tehniskajā risinājumā jāņem vērā, ka Dekoru kompozīcija eksponējama Balsta optiskajā vidusdaļā tā, ka Dekoru kompozīcijas zemākais punkts atrodas ne zemāk par 3,5m no zemes.

2.17. Visiem viena veida (viena dizaina) Dekoriem attiecīgajā lokācijā jāparedz novietojums vienādā augstumā no zemes.

2.18. **Vizuālajā piedāvājumā jāiekļauj:**

2.18.1. Dekoru kopskata kompozīcijas vairākos (vismaz 4) Balstos konkrētās lokācijas ainavas vizuālajā kontekstā;

2.18.2. Katra Balsta Dekora kompozīcijas izklājuma zīmējums, norādot katra Dekora un kopējās Balstā stiprināmās kompozīcijas galvenos izmērus – augstumu, platumu, biezumu;

2.18.3. Dekoram izmantotās LED kontūras specifikācija ar informāciju par 2.7., 2.8., 2.9. un 2.10. punktos minētajiem nosacījumiem;

1. **Dekoru komplekta “Rīgas zīmes Vienības gatvei” vizuāli mākslinieciskās prasības.**

3.1. Dekoru komplekts “Rīgas zīmes Vienības gatvei” (35 gab.) paredzēts izvietošanai Vienības gatvē - 35 metāla Balstos, sākot no t/c “Aleja”, centra virzienā, katrā balstā pēc kārtas.

3.2. Komplekts jāveido no Dekoriem, kuros izmantoti vismaz 2 (divi) Elementi kopējā montāžas rāmī.

1. **Dekoru komplekta “Rīgas zīmes Latgales ielai” vizuāli mākslinieciskās prasības.**

4.1. Dekoru komplekts “Rīgas zīmes Latgales ielai” (24 gab.) paredzēts izvietošanai Latgales ielā - 24 metāla Balstos sadalošajā joslā (katrā otrajā no 48 balstiem), sākot no Krustpils ielas, centra virzienā.

4.2. Komplekts jāveido no Dekoriem, kuros ir vairāk par diviem Elementiem kopējā montāžas rāmī.

1. **Dekoru komplekta “Rīgas zīmes Brīvības gatvei” vizuāli mākslinieciskās prasības.**

5.1. Dekoru komplekts “Rīgas zīmes Brīvības gatvei” (18 gab.) paredzēts izvietošanai Brīvības gatvē - metāla Balstos sadalošajā joslā (katrā otrajā no 36 balstiem) posmā starp Juglas ielu un Brīvdabas ielu – tikai gar brauktuvi, kas ved virzienā prom no centra (pāra numuru - Juglas ezera pusē).

5.2. Komplekts jāveido no Dekoriem, kuros izmantoti vismaz 2 (divi) Elementi kopējā montāžas rāmī.

**6. Dekoru kopīgās tehniskās prasības.**

6.1. Dekoriem jābūt aprīkotiem ar montāžas rāmi un kronšteiniem, kuram jānodrošina Dekoru ērta un ātra montāža un demontāža, kā arī droša ilgstoša ekspluatācija (līdz 12 nedēļām pēc kārtas) ziemas klimatiskajos apstākļos. Vizuāli montāžas rāmis un kronšteini nedrīkst veidot atsevišķu, dominējošu, uzmanību piesaistošu formu vai aizsegt Dekora LED gaismas kontūru.

6.2. Dekora montāžas rāmim attiecībā pret Balstu jābūt novietotam brauktuves pusē, perpendikulāri brauktuvei, un Dekora tehniskajam risinājumam jānodrošina šis perpendikulārais novietojums visā eksponēšanas periodā, nepieļaujot Dekora sagriešanos vēja ietekmē.

6.3. Dekoru montāžas un elektropieslēguma risinājumā nav pieļaujams paredzēt un veikt ielu apgaismojuma balstos jebkādus urbumus.

6.4. Dekoru tehniskajam risinājumam jābūt piemērotam vismaz 5 (pieciem) Dekoru atkārtotas transportēšanas/montāžas/eksponēšanas/demontāžas/transportēšanas cikliem.

6.5. Dekoru tehniskajam risinājumam jābūt drošam pret nejaušiem triecieniem.

6.6. LED gaismas nesējam jābūt stabili un cieši piestiprinātam konstrukcijai, lai tam nebūtu iespēja atdalīties straujā transportēšanas un montāžas procesā, kā arī vēja ietekmē u.c. ārtelpas ekspluatācijas apstākļos.

6.7. Dekoriem jābūt aprīkotiem ar melnas krāsas elektroinstalācijas vadu, taisngriezi un hermētiski pievienotu kontaktdakšu tā, lai tie bez papildus aprīkojuma būtu pieslēdzami apgaismojuma stabu dekoriem paredzētajām elektrības padeves ietaisēm apgaismojuma stabos.

6.8. Dekoru pieslēgšanas elektroaprīkojumam jāatbilst pieslēguma nominālajam spriegumam 230V, mitruma aizsardzības pakāpei IP54 un lietošanas temperatūras diapazonam no -25ºC līdz +40ºC.

6.9. Visam Dekoru gaismas iekārtu aprīkojumam jānodrošina izturība pret pārspriegumu 6 kV (L-N), 8 kV (L/N-PE).

6.10. Visiem Dekoru tehniskajiem risinājumiem jābūt atbilstošiem drošai eksponēšanai ārtelpā ziemas klimatiskajos apstākļos un izturīgiem pret vēja brāzmām līdz 23m/s.

6.11. **Tehniskajā piedāvājumā jāiekļauj:**

6.11.1. Katra Balsta Dekora kompozīcijas un montāžas kronšteinu tehniskais apraksts un zīmējums, norādot risinājuma sastāvdaļu materiālu, apdari, savienojumu stiprinājuma veidu un galvenos izmērus – augstumu, platumu, biezumu;

6.11.2. Dekora kompozīcijas montāžas risinājuma apraksts un shēma uzstādīšanai Balstā ar informāciju par 6.1., 6.2., 6.3., 6.4. un 6.5. punktos minētajiem nosacījumiem.

6.11.3. Dekoru elektropieslēguma aprīkojuma detalizēta specifikācija ar informāciju par 6.7., 6.8. un 6.9. punktos minētajiem nosacījumiem.

7. Veicot pakalpojumu, nodrošināt atbilstību Latvijas Republikā spēkā esošo darba drošības, darba aizsardzības noteikumiem un Preču un pakalpojumu drošuma likumā noteiktajām prasībām.

8. Izpildītājs veic pakalpojumu, izmantojot savus resursus, iekārtas un materiālus.

*Tehniskās specifikācijas sagatavotājs I. Gauja 67181273.*

*Sagatavošanas datums 28.07.2025.*